নলবাৰীঃ বিটিএডিৰ ভাৰত-ভূটান সীমান্তৰ তামুলপুৰত আজিও অব্যাহত আছে হাতী-মানুহৰ সংঘাত৷ শনিবাৰে তামুলপুৰ মহকুমাৰ নাগ্ৰিজুলী আৰক্ষী চকীৰ ১নং ডোঙাৰ গাঁৱত বনৰীয়া হাতীৰ আক্ৰমনত জোহান বাচৰা নামৰ লোকৰ মৃত্যু হয়৷ পূৱতি নিশা ১নং ডোঙাৰ গাঁৱৰ জোহান বাচৰাই গাঁৱৰ অইন লোকৰ সৈতে খেতি পথাৰত ধান খায় থকা বনৰীয়া হাতীৰ জাকক খেদিবলৈ যায়৷ হাতীৰ জাকৰ পৰা ফালৰি কাটি অহা এটি হাতীয়ে হঠাৎ খেদি অহাত জোহান উজুতি খায় পৰি যোৱাত হাতীটোৱে জোহান গচকি-আচাৰি হত্যা কৰে৷ আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
তামুলপুৰত বনৰীয়া হাতীৰ আক্ৰমনত এজনৰ মৃত্যু